cyanic-selkie/wikianc huggingface dataset:
Համարժեքության սկզբունք
Հատկություններ
Հաճախ համարվում է, որ համարժեքության սկզբունքը հարաբերականության ընդհանուր տեսության և առհասարակ գրավիտացիայի շատ ռելյատիվիստական տեսությունների հիմնական սկզբունքն է, քանի որ համապատասխան համարժեքության սկզբունքի, գիավիտացիոն դաշտը կարելի է դիտարկել ոչ իներցիալ հաշվարկման համակարգ։ Դա ճիշտ է միայն վերապահումներով։ Հարաբերականության հատուկ տեսությունում ցանկացած ոչ իներցիալ հաշվարկման համակարգ իր հիմքում ունի հարթ, չկորացված տարածաժամանակը։ Գրավիտացիայի մետրիկ տեսությունում, որի մեջ մտնում է նաև հարաբերականության ընդհանուր տեսությունը, տարածաժամանակը կորացած է։ Համապատասխանությունը լրիվ չէ, քանի որ մետրիկական տեսություններում գլոբալ իներցիալ հաշվարկման համակարգեր չկան, բոլոր հաշվարկման համակարգերը ոչ իներցիալ են։ Նույնիսկ լոկալ իներցիալ հաշվարկման համակարգի անցնելով տարածաժամանակի կորությամբ պայմանավորված գրավիտացիոն էֆեկտները չեն վերանում։ Միայն երբ դիտարկվող համակարգի չափերը շատ ավելի փոքր են բնութագրական կորությունից, կարելի է անտեցել կորացման ֆիզիկական դրսևորումները և ստանալ համարժեքության սկզբունքը։ Իսկ բնության օրենքների ճշգրիտ ձևակերպումներում տարածաժամանակի կորությունն այնուամենայնիվ ի հայտ է գալիս, ինչով էլ այդ օրենքները տարբերվում են հարաբերականության հատուկ տեսության համապատասխան օրենքներից ։
Մաթեմատիկայի տեսանկյունից գրավիտացիայի բոլոր մետրիկական տեսություններում համարժեքության սկզբունքը վերը նշված վերապահումների ճշտությամբ հետևում է այն փաստից, որ տարածաժամանակի ցանկացած իրադարձության շրջակայքում կարելի է ներմուծել լոկալ գեոդեզիական կոորդինատային համակարգ կամ ռիմանյան կոորդինատական համակարգ, որոնցում տրված կետում վերանում են Քրիստոֆելի սիմվոլները, այսինքն՝ 0 են դառնում։ Ֆիզիկայում այս մասին գերադասելի է խոսել որպես լոկալ իներցիալ հաշվարկման համակարգերի գոյության մասին։
Գրականություն
Կատեգորիա:Ֆիզիկայի հասկացություններ Կատեգորիա:Հարաբերականության ընդհանուր տեսություն Կատեգորիա:Արագացում
ԱՄՆ-ի շրջանների ցանկ
Ստորև բերված են ԱՄՆ-ի շրջանների ցանկը՝ 3141 շրջան կամ դրան հավասարեցված վարչատարածքային միավոր 50 նահանգներում, գումարած Կոլումբիայի շրջանը (Վաշինգտոն քաղաք) և ևս 100 նման միավոր ԱՄՆ-ի ողջ տարածքում։ ԱՄՆ-ի 50 նահանգներից 48-ը բաժանված է 3007 օկրուգների, Լուիզիանա նահանգը բաժանված է 64 համայնքի, Ալյասկայի նահանգը բաժանված է 19 կազմակերպված և մեկ անկազմակերպ շրջանի։ Քանի որ անկազմակերպ շրջանն ունի ահռելի տարածք (837.706 կմ²) ԱՄՆ-ի Բնակչության մարդահամարի բյուրոն այդ տարածքը բաժանել է 10 մարդահամարների գոտիների։ Յուրաքանչյուր նահանգում շրջանների քանակը տարբեր է, «ռեկորդակիրներն» այդ ցուցակում՝ Դելավեր են, որը բաժանված է ընդամենը երեք շրջանի և Տեխասը, որն ունի 254 շրջան ։ Ռոդ Այլենդի բոլոր հինգ շրջանները, Կոնեկտիկուտի բոլոր ութ շրջանները և Մասաչուսեթսի տասնչորս շրջաններից ութն արդեն ֆունկցիոնալ վարչաշրջան չունեն, սակայն դեռևս գոյություն ունեն ինչպես իրավաբանական անձինք և մարդահամարի օբյեկտներ ։ Վիրջինիա նահանգն ունի 38 «անկախ քաղաքներ», որոնք ոչ մի շրջանի մեջ չեն մտնում։ Մեկական «անկախ քաղաք» ունեն Մերիլենդ, Միսսուրի և Նևադա նահանգները ։
Միացյալ Նահանգների տարածքներն այնպիսի հասկացություն չունեն ինչպես շրջանը, բացառությամբ՝ Ամերիկյան Սամոայի ։
Ընդհանուր տվյալներ
Եթե հաշվի առնենք միայն ԱՄՆ-ի շրջանները և համայնքները, բացառությամբ Ալյասկայի «անկախ քաղաքների», Նյու Յորքի բորոյի և արտասահմանյան տարածքների, ապա՝
Ծանոթագրություններ
Կատեգորիա:ԱՄՆ-ի վարչական բաժանում
Մեյխանա
Մեյխանա (Meyxana), ադրբեջանական բանահյուսության ժանրային տեսակ, գրական-երաժշտական ստեղծագործություն, որը կատարվում է առանց գործիքային ուղեկցության՝ ակապելլա։ Կատարողը կամ կատարողները իմպրովիզացիա են անում ժողովրդին հուզող որևէ կոնկրետ թեմայով ։ Մեյխանան հաճախ համեմատվում է հիփ-հոփի հետ, անվանվում է նաև ադրբեջանական ժողովրդական ռեփ ։ Ստեղծագործության կատարման ժամանակ երբեմն օգտագործվում են սինթեզատոր, հարվածային մեքենայական գործիքներ։
Մեյխանայի տները երգվում են, ոչ թե արտասանվում։ Արագ, իմաստալից, հստակ ու դիպուկ ստեղծագործելը մեյխանչիի վարպետության կարևորագույն հայտանիշն է ։ Կարևոր է նաև, որ նա կարողանա իր շունչն այնպես կարգավորել, որ ստեղծագործությունը կատարի առանց անհարկի ընդհատման ։
Անվան ստուգաբանություն
Մեյխանա եզրույթը պարսկական ծագում ունի. պարսկերենից թարգմանած՝ նշանակում է գինետուն (mey= գինի, khane== տուն). : Մեյխանայի վարպետներին անվանում են Söz Ustadı (խոսքի վարպետ) ։
Ազդեցությունը
Մեյխանան մեծ ժողովրդականություն ունի և զգալի ազդեցություն է գործում մշակույթի, նորաձևության և ընդհանրապես հասարակական կյանքի վրա։ Այն, իր ենթատեսակներով հանդերձ, մեծապես նպաստել է ադրբեջանական հիփ-հոփի առաջացմանն ու զարգացմանը 1990-ական թվականներին ։ Իր ծագման առաջին իսկ օրից մեյխանան դիտվել է որպես հասարակական-քաղաքական ընդվզման դրսևորում ։
2012 թվականի մայիսի 30-ին ընդդիմության ակտիվիստները Twitter-ում հակապուտինյան հեշթեգ տեղադրեցին, որտեղ օգտագործել էին Ադրբեջանի Աստարայի շրջանի մեյխանչի եղբայրներ Ինթիգամ ու Էհթիրամ Ռուստամովների՝ յություբյան միլիոնավոր դիտումներ ապահոված ստեղծագործության հանրահայտ բառերը. #путинтыктотакойдавайдосвидания, որը դարձավ համացանցային meme և լայն տարածում գտավ ողջ աշխարհում   ։ 2012 թվականի հունիսին էլ ռուս ռեփեր Տիմատին իր մի քանի գործընկերների հետ պատրաստեց Davaydosvidaniya diss track-ը, որ ուղղված էր Ֆիլիպ Կիրկորովի դեմ  ։
Արտաքին հղումներ
Կատեգորիա:Երաժշտություն Կատեգորիա:Բանահյուսություն Կատեգորիա:Մշակույթ
Իսլամ Սլիմանի
Ակումբային կարիերա
Իսլամ Սլիմանին «ՎԲ Այն-Բենիան» ակումբի սան է։ Նա սկսեց իր մասնագիտական կարիերան Ալժիրի երրորդ դիվիզիոնը ներկայացնող՝ «Շերագա» ակումբում, որտեղ առաջին մրցաշրջանում նա 20 խաղից մասանակցեց 18 հանդիպման։
2009 թվականին Իսլամը տեղափոխվեց «Բելուիզդադ»։ Նրա Տրանսֆերի գումարը կազմել է 800 հազար ալժիրական դինար։ Սլիմանին երկու տարվա պայմանագիր է կնքել թիմի հետ։ Օգոստոսի 6-ին «Օրան» ակումբի դեմ խաղում, նա կատարել է իր նորամուտ Ալժիրի Պրեմիեր լիգայում ։ Սեպտեմբերի 12-ին «Էլ-Էուլմա» ակումբի դեմ խաղում նա խփել է իրա առաջին գոլ նոր ակումբի կազմում ։ 2011 թվականի մայիսի 17-ին «Կաբիլի» ակումբի դեմ հանդիպմա ժամանակ Իսլամը ձևակերպել է «պոկեր» ։ 2011/12 մրցաշրջանում նա իր թիմի հեր հասել է Ալժիրի գավաթի եզրափակիչ, որտեղ «Բելուիզդադը» պարտվել է «ԷՍ Սետիֆին» (1:2)։
2013 թվականի հուլիսին Սլիմանի ծառայություններով հետաքրքրվում էին ֆրանսիական «Նիցցա» և «Լե Հավրե» ակումբները։ Սակայն նույն տարվա օգոստոսին նա տեղափոխվեց Լիսաբոնի «Սպորտինգ», իսկ ակումբը նրա համար վճարեց 300 հազար եվրո։ Թիմում Իսլամն 9-րդ համարը վերցրեց։ Օգոստոսի 24-ին «Ակադեմիկ» ակումբի դեմ խաղում նա կատարեց իր նորամուտը Սանգրիշ Լիգայում ։ Նոյեմբերի 2-ին «Մարիտումի» ակումբի դեմ խաղում Սլիմանին խփեց իր առաջին գոլը «առյուծների» կազմում ։ 2014 թվականի մարտին նա անընդմեջ 4 գոլի հեղինակ դարձավ 4 խաղում, այդ թվում, «Պորտոյւի» դեմ սկզբունքային դերբիի ժամանակ նա միակ գոլի հեղինակը դարձավ։ 2013/14 մրցաշրջանում «Սպորտինգը» երկրորդ տեղն է զբաղեցրել Պորտուգալիայի առաջնությունում, զիջելով միայն «Բենֆիկային», Սլիմանին 26 խաղ է անցկացրել և խփել է 8 գոլ։ Այդ մրցաշրջանում նա նաև մեկ հանդիպում անցկացրեց Պորտուգալիայի երկրորդ լիգայում «Սպորտինգ B» ֆարմ ակումբի համար։ 2015 թվականին իսլամը դարձավ Պորտուգալիայի գավաթի խաղարկության դափնեկիր և Պորտուգալիայի Սուպերգավաթի հաղթող։ Օգոստոսի 18-ին Չեմպիոնների լիգայի ընտրական փուլի՝ Մոսկվայի «ԲԿՄԱ» ակումբի դեմ հանդիպման ժամանակ Սլիմանին դարձավ հաղթական գոլի հեղինակ ։
2016 թվականի ամռանը Սլիմանին տեղափոխվեց անգլիաական «Լեսթեր Սիթի», և հինգ տարվա պայմանագիր կնքեց ակումբի հետ ։ Նրա տրանսֆերի գումարը կազմել է 35 մլն եվրո ։ Սեպտեմբերի 17-ին «Բերնլի» ակումբի դեմ խաղում նա կատարեց իր նորամուտը անգլիական Պրեմիեր լիգայում ։ Նույն հանդիպման ժամանակ Սլիմանին դարձել է «դուբլի» հեղինակ, խփելով իր առաջին գոլերը Լեսթեր Սիթիում։ Սեպտեմբերի 27-ին Չեմպիոնների լիգայի պորտուգալական «Պորտուի» դեմ խաղում, նա գոլ խփեց, օգնելով «Լեսթերին», դառնալ առաջին Անգլիական ակումբը, ով անընդմեջ երկու հաղթանակ է տոնել մրցաշարի առաջին երկու խաղերում ։"2018 թվականի սկսբին Սլիմանին վարձավճարով տեղափոխվել է «Նյուքասլ Յունայթեդ» ։
Ծանոթագրություններ
Կատեգորիա:Ալժիրցի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Բենֆիկայի ֆուտբոլիստներ Կատեգորիա:Լեսթեր Սիթիի ֆուտբոլիստներ Կատեգորիա:Թուրքական Սուպեր լիգայի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Պալի (Էնայի գավառ)
Պալի (Pasly), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Սուասոն 1 կանտոնի կազմի մեջ։ Համայնքի շրջանը՝ Սուասոն։
Համայնքի INSEE կոդը՝ 02593:
Բնակչություն
2010 թվականի տվյալներով՝ համայնքի բնակչությունը կազմում է 1021 մարդ։
Տնտեսություն
2010 թվականին համայնքի 677 աշխատունակ (15-64 տարեկան) բնակիչներից 471-ը տնտեսապես ակտիվ էին, 206-ը՝ ոչ ակտիվ (ակտիվության ցուցանիշը կազմել է 69,6 %, 1999 թվականին եղել է 67,1%)։ 471 տնտեսապես ակտիվ բնակիչներից աշխատում էին 439-ը (231 տղամարդ և 208 կին), գործազուրկ էին 32 մարդ (15 տղամարդ և 17 կին)։ 206 տնտեսապես ոչ ակտիվ բնակիչներից 68-ը եղել են աշակերտներ կամ ուսանողներ, 90-ը՝ թոշակառուներ, 48-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Օկտոբերֆեստ
Օկտոբերֆեստ ( գերմ. արտասանություն։  <span class="IPA" title="Representation in the International Phonetic Alphabet (IPA)">[ɔkˈtoːbɐˌfɛst] ), աշխարհի ամենամեծ ֆոլկսֆեստն է  (գարեջրային, գինու և զբոսաշրջության փառատոն). Անցկացվում է հիմնականում Գերմանիայի բավարական Մյունխեն քաղաքում, տևում է սեպտեմբեր ամսի կեսից կամ վերջից մինչև հոկտեմբերի առաջին հանգստյան օրերը։ Կազմակերպողն ու անցկացնողը քաղաքի վարչակազմն է ։ Տեղացիները հաճախ այն անվանում են «Wiesen», որը քաղաքի տոնավաճառ-հրապարակ «Theresienwiese»-ի կարճ անվանումն է։ Օկտոբերֆեստը բավարական մշակույթի կարևոր մասն է, նշվում է 1810 թվականից։ Ամբողջ աշխարհում տարբեր քաղաքներ տոնում են Օկտոբերֆեստը՝ հետևելով Մյունխենի օրինակին։
Չիլինգիրյան
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Օկտոբերֆեստ
Արտաքին հղումներ
Կատեգորիա:Գերմանիայի փառատոներ Կատեգորիա:Գարեջուր Կատեգորիա:Մյունխեն
Հելենա Ռակոչի
Հելենա Ռակոչի (Կշինով-) (Helena Rakoczy (Krzynow-), ), լեհ մարմնամարզուհի, աշխարհի քառակի չեմպիոն (1950), Ամառային օլիմպիական խաղերի բրոնզե մեդալակիր (Մելբուրն, 1956) :
Կենսագրություն
Հելենա Ռակոչին ծնվել է 1921 թվականի դեկտեմբերի 23-ին Կրակովում։ Հանդես է եկել «Վավել» (Կրակով) ակումբում։ Վեց անգամ ճանաչվել է Լեհաստանի չեմպիոն։
1950 թվականին Շվեյցարիայի Բազել քաղաքում անցկացված աշխարհի առաջնության ժամանակ Հելենա Ռակոչին արժանացել է չորս ոսկե և մեկ բրոնզե մեդալների. նա չեմպիոն է ճանաչվել գերանի վրա կատարված և ազատ վարժություններում, հենացատկում ու բացարձակ առաջնությունում, իսկ զուգափայտերի վրա կատարած վարժություններում գրավել է երրորդ տեղը։
Չորդ տարի անց՝ Հռոմում անցկացված աշխարհի առաջնության ժամանակ (1954), արժանացել է երկու բրոնզե մեդալների՝ երրորդ տեղը գրավելով բացարձակ առաջնությունում ու զուգափայտերի վրա կատարած վարժություններում։ 1956 թվականին Մելբուրնում անցկացված Ամառային օլիմպիական խաղերում Հելենա Ռակոչին թիմային առաջնությունում արժանացել է բրոնզե մեդալի առարկայով կատարված վարժություններում։ Բացարձակ առաջնությունում ութերորդ տեղն է գրավել Հելսինկիում անցկացված Ամառային օլիմպիական խաղերում (1952), իսկ 1956 թվականի Մելբուրնում անցկացված օլիմպիական խաղերում նույն մարզաձևում գրավել է չորրորդ տեղը։
2004 թվականին Հելենա Ռակոչին՝ որպես ամենաշատ տիտղոսներն ունեցող լեհ մարմնամարզուհին, ընդգրկվել է Օկլահոմա Սիթիի Սպորտային մարմնամարզության փառքի սրահում։ Այնտեղ էլ նա պարգևատրվել է Լեհաստանի Վերածննդի շքանշանի սպայական խաչով։
Գաղտնիքների գանձարան
«Գաղտնիքների գանձարան » (պարսկերեն՝ مخزن‌الاسرار, ռուսերեն օգտագործվում է անվանման բնօրինակը՝ Сокровищница тайн, «Մախազան ալ-ասրար»), պարսկական պոեզիայի դասական Նիզամի Գյանջևիի առաջին պոեմը, նրա «Խամսե» հավաքածուից, գրված 1173 և 1179 թվականների միջև (այլ տվյալներով՝ 1166 թվականին  կամ դրանից ավելի շուտ )  պարսկերեն լեզվով։ Ստեղծագործությունը նվիրված է տիրակալ Երզնկայի Ֆահր ադ-դին Բահրամ-շահին  (1155-1218)։ Պոեմը բաղկացած է 2260 մասնավիներից, գրված է  «սարի» չափով ։
Ժանր և կոմպոզիցիա
«Գաղտնիքների գանձարան»-ը վերաբերվում է դիդակտիկ-փիլիսոփայական ժանրին, այն կարելի է դասել նաև միստիկ-ասկետական ուղղությանը ։ Պոեմը գրվել է Սանայի (մահացել է 1131 թվականին) «Ճշմարտության այգին» մոնումենտալ պոեմի ազդեցության տակ ։ Ստեղծագործությունը բաղկացած է ներածությունից և քսան գլուխներից (զրույցներ), ընդ որում յուրաքանչյուր հաջորդ զրույցը բխում է նախորդի իմաստից։ Զրույցները պատկերազարդված են առակներով ։
Յուրաքանչյուր գլուխ ավարտվում է ապաթարցով (դիմումով), իրեն գրողին, որը պարունակում է նրա գրական կեղծանունը ։
Բանաստեղծությունների բովանդակությունը նշված է յուրաքանչյուր գլխի վերնագրում և գրված է տիպիկ հոմիլետիկական ոճով ։ «Գաղտնիքների գանձարանը» գրված է բարձր հռետորական ոճով, այն չի համարվում ռոմանտիկ էպիկական պոեմ, դրա նպատակն է անցնել արքունական աշխարհիկ գրականության սահմանները ։ Այս ստեղծագործությամբ Նիզամին շարունակեց պարսկական պոեզիայում Սանահիի կողմից բացված ուղղությունը, որը շարունակվում էր շատ պարսիկ գրողների կողմից, իսկ դրանցից առաջատարը համարվում էր Աթթարը ։
Բովանդակություն
Նիզամին քարոզում էր իդեալական կենսակերպը, դրանով գրավելով իր ընթերցողների, բարձր սոցիալական դրության մարդկանց ուշադրությունը, ինչպես նաև գրում է այն մասին, որ մարդը պետք է մտածի նաև իր հոգևոր ճակատագրի մասին ։ Մի քանի գլուխներում Նիզամին անդրադառնում է թագավորների պարտականություններին, բայց ընդհանուր առմամբ ավելի շատ անդրադառնում է ամբողջ մարդկությանը, քան իր արքունական հովանավորներին ։
«Գաղտնիքների գանձարանի» առաջին զրույցը նվիրված է Ադամի արարմանը և զարգանում է Ղուրանին ու իսլամական ավանդույթներին համապատասխան։ Այնուամենայնիվ զրույցը ներթափանցված է մարդու կողմից աշխարհի նկատմամբ գերիշխանության գաղափարներով, այնտեղ արտացոլված են նաև աշխարհի խնդիրների հանդեպ մարդու պատկերացումները։ Պոեմի երկրորդ զրույցը նվիրված է արդարադատության պահպանմանը, Նիզամին խորհուրդ է տալիս տիրակալին, լինել խոնարհ և հոգ տանել հոգևոր արժեքների մասին, արդարադատության հասնելու համար ։ Երրորդ զրույցում խոսվում է  կյանքի խեղաթյուրվածության և այն ժամանակի դժվարությունների մասին, որոնցում ապրել է հեղինակը ։ Այնուհետև դրվում են կարևոր փիլիսոփայական հարցեր, ծերության, մարդու և կենդանիների փոխհարաբերությունների  և այլնի մասին ։
«Գաղտնիքների գանձարանում» արտացոլված են սուֆիական ավանդույթները, խորհրդանիշերը և պատկերները։ Այսպիսով Նիզամին արտահայտել է, թե ինչպես է վարդի (գոլ կամ գուլ ) պատկերը ընկալվում միջնադարյան Պարսկաստան ի մարդկանց պատկերացումներում ։ Իսլամական ավանդությունում վարդը կապակցվում է Մուհամմադ մարգարեի հետ, ինչը բազմաթիվ ձևերով արտահայտվում է կրոնական տեքստերում և գեղարվեստական ստեղծագործություններում։ Վարդերը, որոնք  աճեցվում էին Իրանում հնագույն ժամանակներից , համարվում էին միջնադարյան պարսկական պարտեզի կարևոր բաղկացուցիչ մասը։ Վարդը համարվում էր արքայական ծաղիկ և գեղեցկության խորհրդանիշ։ 12-րդ դարից սկսած վարդը դարձավ պարսկական ավանդույթների առեղծվածային խորհրդանիշը, որով տոգորված է պարսկական կրոնական մտածելակերպը և գրական մշակույթը ։ Պարսկական պոեզիայի բովանդակային կառուցվածքում, վարդի նկատմամբ սոխակի սերը խորհրդանշում է առեղծվածային հոգու ձգտումը աստվածայինի  ։ «Գաղտնիքների գանձարանում» Նիզամին բացահայտեց վարդի առեղծվածային խորհրդանիշը երկու արքունական բժիշկների մրցապայքարում։ Թեև Նիզամիի պատմած առակը ցուցադրում է հոգեբանական ներշնչման ուժը, վարդի բուրմունքի առեղծվածային բնույթը ծառայում է որպես փոխաբերություն, ինչպես Նիզամիի պոեմում, այնպես էլ միջնադարյան պարսկական պոեզիայի դասական տեքստերում ։
Պոեմի ազդեցություն
Հայտնի են պոեմի շուրջ 50 ընդօրինակումներ Արևելքի տարբեր գրականություններում, պարսկերեն լեզվով ամենաշատ ընդօրինակումները կատարվել են Հնդկաստանում ։
Թարգմանություններ
«Գաղտնիքների գանձարանը» ադրբեջաներեն  են թարգմանել 20-րդ դարի այնպիսի գրողներ ինչպիսիք են Սուլեյման Ռուստամը,  Աբբասալի Սարովլին և  Խալիլ Ռզա Ուլութուրքը։
Պոեմն անգլերեն է  թարգմանել  Հոլամ Խ. Դարաբը 1945 թվականին ։ Պոեմի առանձին հատվածներ բելոռուսերեն են թարգմանել Ալես Բաչիլոն և Գրիգորի Նեհայը ։
Արտաքին հղումներ
Կատեգորիա:Պարսկերեն պոեմներ Կատեգորիա:Խամսե
Օշորա (լեռ)
Ծանոթագրություններ
Կատեգորիա:Վրաստանի լեռներ Կատեգորիա:Բորժոմի շրջան Կատեգորիա:Ասպինձայի շրջան
Վտանգավոր ստեր (ֆիլմ, 2020)
Վտանգավոր ստեր (Dangerous Lies), ամերիկյան թրիլլեր ֆիլմ, որի ռեժիսորը Մայքլ Սքոթն է, իսկ սցենարիստը՝ Դևիդ Գոլդենը։ Ֆիլմում նկարահանվել են Կամիլա Մենդեսը, Ջեյմի Չանգը, Քեմ Ժիգանդեն և այլք։ Այն թողարկվել է 2020 թվականի ապրիլի 30-ին Նեթֆլիքսում։
Արտադրություն
2019 թվականի ապրիլին հայտարարվել է, որ Կամիլա Մենդեսը պայմանագիր է կնքել Մայքլ Սքոթի հետ՝ Դևիդ Գոլդենի սցենարով ֆիլմում նկարահանվելու համար ։ 2019 թվականի մայիսին դերասանական կազմին միացել են Ջեսի Աշերը, Ջեյմի Չանգը, Քեմ Ժիգանդեն, Սաշա Ալեքսանդրը և Էլիոթ Գուլդը ։
Նկարահանումներ
Հիմնական նկարահանումները սկսվել են 2019 թվականի ապրիլին ։
Թողարկում
Ֆիլմը թողարկվել է 2020 թվականի ապրիլի 30-ին ։
Ծանոթագրություններ
Կատեգորիա:2020 ֆիլմեր Կատեգորիա:Ամերիկյան թրիլեր ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Չիկագոյում Կատեգորիա:Ամերիկյան դրամա ֆիլմեր Կատեգորիա:Netflix-ի արտադրության ֆիլմեր
Թոնդրակ (հրաբուխ)
Թոնդրակ, Թանղուրսւկ, Թանդուրեկ, Թանդուրեք, Թանդուրիկ, Թանդուրլու, Թենդուրեկ, Թոնդրիկ, Թոնդուրակ, Թոնդուրեկ, Թոնիր, Թոնրակ, Սունդերլիկ, Տանդուրեկ, Տենդյուրյուկ, լեռնագագաթ Թուրքիայում, Ծաղկանց դաշտերում։ Անջրպետում է Արածանի, Եփրատ ու Արաքս գետերը և կազմում՝ Ծաղկոտն ու Կոգովիտ գավառների սահմանագիծը։
Բարձրություն 3542 մ։ Գործող հրաբուխ է, գագաթային մասը կոնաձև է և գոգավոր, բաժականման ներս ընկած խառնարանով, որին այլազգիները տվել են Ջհանամ Դարասի անունը։
Խառնարանի շրջագիծը 2000, խորությունը 320 մ է, որտեղից մեծ ուժգնությամբ դուրս են ժայթքում բարձր ջերմություն ունեցող ծծմբային գազեր և գոլորշիներ։ Կազմված է բազալտային, անդեզիտային և տրախիանդեզիտային լավաներից։ Լանջերը տեղ֊տեղ զառիթափ, տեղ֊տեղ մեղմաթեք են, որոնց մի զգալի մասը ծածկված է հողմնահարված հրաբխային ապարներով։ Ունի հրաբխային շինանյութեր ու ջերմուկներ։ Ձմեռը խիստ է, հզոր ձնածածկույթով, տարեկան տեղումները՝ 500-700 մմ։ Գերակշռում է լեռնատափաստանային և լեռնամարգագետնային բուսականությունը։
Գրականության մեջ և քարտեզներում Թոնդրակը և նրանից արևելք գտնվող Խոռի գագաթը նույնացվում են։ Թոնդրակի հրաբուխն անցյալ ղարերում ուսումնասիրել է գերմանացի երկրաբան Հ. Աբիխը ։
Վահանակերպ Գրոսհեյմի
Վահանակերպ Գրոսհեյմի, խաչածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Բազմամյա, նուրբ խոտաբույս է, որն ունի (5) 10-20 սմ բարձրություն։ Ցողունը հիմքից փռված և ճյուղավորված է։ Ստորին տերևները կլորավուն և երկար կոթուններով են, իսկ ցողունային տերևները` երկարավուն֊թիաձև, հիմքում` նեղացած։ Ողկույզները խիտ են, ծաղիկները` սպիտակ։ Պտուղը պատիճակ է, որի երկարությունը 4-6 (8) մմ է, լայնությունը` 2-3 մմ ։
Էկոլոգիա
Աճում է ստորին լեռնային գոտում՝ ծովի մակարդակից 500-900 մ բարձրությունների վրա, Զանգեզուրի լեռնաշղթայի ժայռալանջերին։ Ծաղկում է ապրիլ֊մայիս ամիսներին, պտղաբերում՝ մայիսին ։
Պահպանություն
Կրիտիկական վիճակում գտնվող տեսակ է։ Տեսակին սպառնում է անհետացում` կապված բնակության միջավայրի կորստի և փոփոխության հետ։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ CITES-ի և Բեռնի կոնվեցիաների հավելվածներում բացակայում է ։
Պահպանության միջոցառումներ չեն իրականացվում ։
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Խաչածաղկավորներ Կատեգորիա:Ծածկասերմեր Կատեգորիա:ՀՀ Կարմիր գրքում գրանցված բույսեր
Խրիստո Ստոիչկով
Խրիստո Ստոիչկով (բուլ. Христо Стоичков Стоичков, փետրվարի 8, 1966 թվական, Պլովդիվում), բուլղարացի ֆուտբոլիստ, հարձակվող։ Հիմնականում նա խաղացել է «Բարսելոնա»-ում և «Սոֆիա»-ում։ 80-ականների կեսերից մինչ 90-ականների սկիզբը նա խաղում էր Բուլղարիայի ազգային հավաքականում։
«Բարսելոնայում» խաղալու տարիներին, ստացել է Չեմպիոնների գավաթը, ՈՒԵՖԱ-ի գավաթը, երկու անգամ դարձել են ՈՒԵՖԱ-ի Սուպերգավաթակիր, չորս անգամ հաղթել են Իսպանիայի առաջնությունում։ 1994 թվականին նա ստացել է «Ոսկե գնդակ», որպես Եվրոպայի լավագույն ֆուտբոլիստ։ 1994 թվականի աշխարհի առաջնության ժամանակ, Օլեգ Սալենկոյի հետ, ստացան լավագույն ռմբարկու կոչումը։
2003 թվականի ավարտել է իր կարիերան, 2004-2010 թվականներին եղել է Բուլղարիայի, Իսպանիայի «Սելտա», Հարավաֆրիկայի «Մամելոդի Սանդաունզ» և «Լիտեքս» թմերի մարզիչ։ 2013 թվականին գլխավորել է Սոֆիայի բանակային ֆուտբոլի թիմը։
Կենսագրություն
Երկու անձերի միջը հարաբեւոյթւոնն դարձավ անհավասար։ Սկզբնական ժամանակներում «Բարսելոնայում» Ստոիչկովը խփեց 60 գոլ, սակայն 1992 թվականին տարաշվեցին լուրեր իր տված հրաժարականի մասին, ապա Կրոյֆի հետ տարաձայնությունների մասին՞
1994 թվականին Ստոիչկովը գրացել է իր կարերայի ամենաբարձր աճը, և ճանաշվեց Եվրոպայի տարվա լավագույն ֆուտբոլիստ։ Այնուհետև, չհարմարվելով «Բարսելոնայում», տեղափոխվեց իտալական «Պարմա», ապա վերադարձավ Կատալոնիա, բայց Կրոյֆն արդեն այնտեղ չէր։
1996 թվականին Եվրոպայի խաղերի ավարտին, երբ Բուլղարիայի թիմը պաշտոնաթող արեց գլխավոր մարզիչ Դմիտրի Պենևին, Ստոիչկովը միայնակ ստանձնեց բողոքի ակցիան, ընդդեմ անարդարության (իր կարծիքով), դրանից հետո մի ամբողջ տարի անտեսեց թիմի կոչը։
1997 թվականի հունիսի 8-ին մեկնարկեց աշխարհի գավաթի խաղերը, Ստոիչկովը ետ վերադարձավ ֆուտբոլ մեկ տարվա դադարից հետ։ Բուլղարացիները խաղացին Բուրգասում, Լյուքսեմբուրգի ընտրական փուլում։ Ստոիչկովը բացեց խաղի հաշիվը, և խաղն ավարտվեց մեշ հաղթանակով (0:4)։
1998 թվականին աշխարհի գավաթի առաջնության ժամանակ, Բուլղարիայի ազգային հավաքականը դուրս եկավ առաջին խաղից, վաստակելով մեկ միավոր, խփած մեկ գոլով։
Իր կարիերայի վերջում խաղացել է «Չիկագո Ֆեյր»-ում։ Այս թիմով խաղացել է ԱՄՆ-ի գավաթի առաջնությունում։ Նա մեկն է, այն լավագույն հարձակվողներից, որ մտել է «Dream Team» MLS
2004-2007 թվականներին Ստոիչկովը եղել է Բուլղարիայի ազգային հավաքականի մարզիչ, եղել է նաև «Սելտի»-ի մարզիչ։
2012 թվականի հունվարի 5-ին նշանակվել է «Լիտեքս»-ի գլխավոր մարզիչ ։
2013 թվականին մի քանի անգամ մեղադրվել է 150 հազար տոննա փայտանյութ օգտագործեու մեջ ։
Ակումբային
Սոֆիա «Բարսելոնա» «Ալ Նասր» «Կասիվա Րեյսոլ» «Չիկագո Ֆայր»
Արտաքին հղումներ
Կատեգորիա:Բուլղարացի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Բարսելոնայի ֆուտբոլիստներ Կատեգորիա:Բուլղարիայի հավաքականի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Օպիզի վանք
Օպիզի վանք, եկեղեցի Թուրքիաում, Արտանուջ քաղաքից 20 կմ հյուսիս, Օպիզա գյուղում։ Օպիզի եկեղեցին, որը կոչվել է նաև վանք, կառուցել է Աշոտ Կյուրապաղատի որդի Գուրգեն իշխանը։ Այն հիացրել է ճանապարհորդներին ։
Ծանոթագրություններ
Կատեգորիա:Թուրքիայի եկեղեցիներ Կատեգորիա:Արդվինի մարզ Կատեգորիա:Տայք-Կղարջք
Բանգկոկ Հիլթոն
«Բանգկոկ Հիլթոն» (Bangkok Hilton) ավստրալիական, սուր սյուժե ունեցող վեցսերիայանոց 1989 թվականի դրամա՝ նկարահանված հեռուստատեսության համար։ Ռեժիսիոր՝ Քեն Քամերոն։ Գլխավոր դերերում՝ Նիկոլ Քիդման և Հյուգո Ուիվինգ։
Սերիալի կարգախոսն է՝ «From the captivity of her childhood, the ultimate prison awaits»:
Սյուժեի նկարագրությունը
1960-ական թվականներ, ք. Սիդնեյ։ Փաստաբան Գրեմ Գրինը կապի մեջ է մտնում և գիշերն անցկացնում է երիտասարդ արիստոկրատուհի Կետրին Ֆոլկների հետ։ Սակայն հաջորդ օրը լույս է տեսնում «Դեյլի Տելեգրաֆ» թերթի օրվա թողարկումը՝ «Դյունկերկի առյուծ» Անգուս Սթենթոնի մահվան մասին լուրով, ուր տեղակայված էր նրա որդու՝ Հելի լուսանկարը, որից բոլորը ճանաչում են Գրեմ Գրինին։ Լինելով ռազմագերի և Բանգկոկ Հիլթոն բանտի կալանավոր՝ Սթենթոնը իր ընկերների փախուստի համար ճապոնացիներին թունել փորելու ծրագիր էր տվել (հակառակ դեպքում ճապոնացիները յուրաքանչյուր փախչողի դիմաց մահապատժի կենթարկեին երկու հոգու)։ Տրիբունալի դատավճռի համաձայն նրան աստիճանազրկել էին, հեռացրել բանակից, իսկ հայրը հրաժարվել էր նրան տուն թողնել։ Տիկին Ֆոլկները հարկադրում է դստերը դադարեցնել թշվառ լքյալի հետ ունեցած սիրավեպը։ ՄակՆեյր ֆիրմայի ղեկավարը հեռացնում է Սթենթոնին, և նա մեկնում է։ Կետրին Ֆոլկները դուստր է ունենում։
20 տարի անց արդեն մեծացած Կատրինա Սթենթոնը, մոր մահից հետո փաստաթղթերն ուսումնասիրելով, գտնում է Գրեմ Գրինի նամակները։ Նա իր հորը համարում էր մահացած, որովհետև դրանում նրան երկար տարիներ համոզել էին մայրն ու տատիկը։ Կատրինան սկսում է իր փնտրտուքները և, հուսալով, որ ինչ-որ բան կիմանա հոր մասին, ուղևորվում է Լոնդոն, ուր ապրում էր իր կրտսեր եղբայր Ջեյմսը։ Վերջինս ոչինչ չի հաղորդում հոր մասին, և Կատրինան որոշում է հետ վերադառնալ Ավստրալիա։ Ավիաընկերության գրասենյակուն նա ծանոթանում է Արկի Ռեգան անունով բարետես լուսանկարչի հետ։ Վերջինս նրան օգնում է հոր որոնումներում, ապա առաջարկում է միասին մեկնել Ավստրալիա։ Բայց քանի որ տոմսեր չկային, նա առաջարկում է նախ մեկնել Հնդկաստան, ուր և մի քիչ կհանգստանային։ Ջեյմս Սթենթոնը հայտնում է Կատրինային, որ Բանգկոկում իրավաբանական գրասենյակը Հել Սթենթոնին է փոխանցել հորից մնացած դրամական ժառանգությունը։ Թռիչքօց առաջ Արկին հատուկ ճամպրուկի մեջ նվեր է մատուցում Կատրինային՝ լուսանկարչական խցիկ՝ պրոֆեսիոնալ նկարահանող օբյեկտիվների հավաքածուով։
Ժամանելուց անմիջապես հետո Կատրինան գնում է իր հոր փաստաբան Կարլայլի մոտ։ Վերջինս Սթենթոնին հայտնում է դստեր ժամանման մասին, սակայն Կատրինայի հայրը հրաժարվում է հանդիպել նրա հետ։ Ոչնչի չհասնելով՝ նա Արկիի հետ ուղևորվում է Ավստրալիա։ Նա հանձնում է ուղեբեռը, շունը հոտառությամբ Կատրինայի ճամպրուկում հայտնաբերում է հերոինը, աղջկան ձերբակալում են, իսկ Արկին հանգիստ մեկնում է Ավստրալիա։
Հաշվի առնելով թմրանյութի լուրջ կշիռը (2,4 կգ) և հուսալքված, ասթմայից տառապող Կատրինայի ոչ այնքան ադեկվատ վարքագիծը՝դատարանը նրան նախնական կալանքի է ուղարկում ծաղրաբար «Բանգկոկ Հիլթոն» անվանվող Լունգժաո բանտ, այսինքն՝ այն նույն բանտը, ուր պատերազմի ժամանակ ճապոնական գերության մեջ գտնվել է աղջկա հայրը։ Կալանավորներն այստեղ քնում են կեղտոտ հատակին, որի վրա լույսը վառելուն պես վխտում էին խավարասերները, միաժամանակ լողանում էին միևնույն մեծ լոգարանում և այլն։ Կատրինան ծանոթանում է իր բանտախցի կալանավորուհիներից մեկի հետ, ով պատմում է, թե ինչպես կարելի է աղբատար թունելի միջով, օգտագործելով ինքնաշեն բանալին, ներթափանցել բանտի այն բաժինը, ուր տղամարդիկ են (քանի որ դա նրան անհրաժեշտ էր՝ այցելելու այստեղ գտնվող մտավոր հետամնաց եղբորը)։
Եվս մեկ անգամ հանդիպելով Կարլայլի հետ՝ Կատրինան խնդրում է հորը փոխանցել մոր օրագիրը։ Կարդալով այն՝ Հել Սթենթոնը, այնուամենայնիվ, որոշում է հանդիպել դստեր հետ, սակայն ներկայանում է որպես Կարլայլի օգնական։ Կատրինայի հետ հարազատական կապի առկայության վերաբերյալ կասկածներ չեն մնում. աղջկա բնավորությունը ճիշտ հոր բնավորությունն էր։ Համոզվելով թմրանյութերի գործում Կատրինայի մասնակցության բացակայության մեջ՝Կարլայլը և Սթենթոնը ձեռնամուխ են լինում դատարանում պաշտպանելու նրան։ Սթենթոնը փնտրում է Արկիին, սակայն սա պրոֆեսիոնալ է, անորսալի, ինչպես ստվերը։ Կատրինան նրա առաջին զոհը չէր։ Այնուամենայնիվ, Սթենթոնը քիչ էր մնում նրան հասներ օդանավակայանի հրապարակում։ Թաիլանդյան դատարանը Կատրինայի համար մահապատժի դատավճիռ է կայացնում։ Կատրինայի ընկերուհուն և վերջինիս եղբորը ավելի վաղ էին մահապատժի ենթարկել ու գնդակահարել։
Մաքսակետի աշխատողին նա հայտարարում է, որ ճանապարհում է իր դստերը։ Ցնցված Կատրինան հեռանում է Թաիլանդից։
Արկին Հնդկաստան է ժամանում հերթական աղջկա հետ։ Կատրինան հոր հետ հանդիպում է այդ աղջկա հետ, նրան պատմում են ամեն ինչ։ Հենց որ Արկին մեկնում է հերոինի հերթական խմբաքանակի հետևից, աղջիկը հաղորդում է տալիս ոստիկանությանը։ Թմրանյութը ձեռքին ձերբակալված Արկիին ուղեկցում են այն սեղանիկի մոտով, որտեղ նստած է Կատրինան։
Վերջին կադրերում Կատրինան, հոր հետ գրկախառնված, զբոսնում է ծովափում։ Նրանք զրուցում են։
Արտադրությունը
Նկարահանումներն իրականացվել են Սիդնեյում` Ավստրալիա, Թաիլանդում, Հնդկաստանում և Մեծ Բրիտանիայում։
Աշխարհի տարբեր երկրների վարձույթի համար գոյություն ունի սերիալի մոնտաժի մի քանի տարբերակներ։
1989 թվականի օրիգինալ ավստրալիական տարբերակը կազմված էր 3 երկժամանոց էպիզոդներից (ներառյալ գովազդային ժամանակը)։ Ընդհանուր տևողությունը կազմում էր մոտավորապես 4,5 ժամ։ Հենց այս տարբերակն են ցուցադրել ԱՄՆ-ում 1991 թվականին` «TBS» ալիքով։
2000 թվականին սերիալը Մեծ Բրիտանիայում թողարկվել 2 DVD-ով։ Յուրաքանչյուր էպիզոդը տրոհել էին երկու մասի, արդյունքում ամեն մի սկավառակի վրա ստացվել էր երեք էպիզոդ։ Այս տարբերակի թերությունն այն էր, որ թաիլանդյան շատ տեսարաններում բացակայում էր սուբտիտրը։
Մինչ Ռուսաստանում պաշտոնական ցուցադրությունը, սերիալի չլիցենզավորված տարբերակը կրճատված է եղել. ընդհանուր տևողությունը՝ 90 րոպե, այսինքն՝ միայն սերիալի 1/3-ի չափով։
Վարջին DVD-թողարմումները, որոնք լույս են տեսել Ավստրալիայում 2005 թվականին, բաղկացած են 3 էպիզոդներից։ Պատկերը վերևից և ներքևից բավականին շատ սեղմված է՝1.33:1 մինչև 1.78:1 ֆորմատով։ Սրա արդյունքում ստեղծվեցին սերիալի սկզբի և վերջի նոր տիտրեր, ինչպես նաև վերամոնտաժվեց եզրափակիչ տեսարանը, որի ժամանակ սկսվում են երևալ տիտրերը ։
Արտաքին հղումներ
Կատեգորիա:1989 ֆիլմեր Կատեգորիա:Անգլերեն ֆիլմեր Կատեգորիա:1980-ականների դրամա ֆիլմեր Կատեգորիա:Ավստրալիական դրամա ֆիլմեր Կատեգորիա:Ավստրալիական հեռուստասերիալներ Կատեգորիա:Անգլերեն հեռուստասերիալներ
Իբրահիմ Մարաաշլի
Կենսագրություն
Իբրահիմ Մարաաշլին իր արվեստագիտական կյանքի ավելի քան 30 տարվա ընթացքում ներկայացրել է բազմաթիվ թատրոններ և հեռուստահաղորդումներ։ Արվեստագիտական կյանքը սկսել է 60-ական թվականներին, դերեր խաղալով եգիպտական և լիբանանյան կինոթատրոններում։ Այնուհետև նա աշխատել է Հասան Ալաը Ալ-Դինի հետ, ով հիմնադրել էր Ազգային Թատրոնը։ Իբրահիմ Մարաաշլին Հասան Ալաը Ալ-դինի հետ բազմաթիվ պիեսների է մասնակցել, որոնք համբավ են ունեցել՝ «Շուշուն և միլիոնը», «Երջանկության հյուրանոցը», «Ա՜խ, մեր երկիրը» և այլն… Հեռուստատեսությունում Մարաաշլին հայտնի է դարձել իր կատակերգական դերերով։
Օշուտ (լեռ)
Օշուտ, Աշուտ, լեռ Թուրքիայում, Սասունում, Խութի լեռներում, Անդոկ լեռից արևելք, Օշուտ գյուղի մոտ։ Սացառոո լ է, որի վրա գտնփսմ եր Սուրբ Աղբերիկ վանքը ։
Ծանոթագրություններ
Կատեգորիա:Բաթմանի մարզի լեռներ
Չիլինգարյան
Չիլինգարյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Օջախսար
Օջախսար, Օճախ, Օջախ, լեռ (լեռնագագաթ) Հայաստանում, Սևանա լճից արևելք, Վարդենիսի լեռնաշղթայի հյուսիսային փեշերին, Վարդենիս քաղաքից 4 կմ հարավ։ Ակունք գյուղից հարավ–արևելք։ Բարձրություն 2481 մ («Հայկական ՍՍՀ աշխարհագրական անունների համառոտ բառարան», 1981 թ) ։
Ծանոթագրություններ
Կատեգորիա:Գեղարքունիքի մարզի լեռներ
Պղպջակաթերթ
Պղպջակաթերթ (Bubble Wrap), ենթարկվող թափանցիկ պլաստմասսե նյութ, որն օգտագործվում է փխրուն և կոտրվող իրերի փաթեթավորման համար։ Կանոնավոր դասավորված, դեպի դուրս ձգված օդով լի կիսագնդերը (փուչիկները) բարձիկների դեր են կատարում կոտրվող իրերի համար։
Նկարագրություն
Եզրույթն ընդհանուր օգտագործում ունի այնպիսի նմանօրինակ ապրանքների համար, ինչպիսիք են պղպջակային փաթեթավորումը, օդային պղպջակային փաթեթավորումը կամ աերոպլաստը։ Ամեն դեպքում պղպջակաթերթը շարունակում է մնալ «Sealed Air»-ի գրանցված ապրանքանիշը ։
Կառուցվածք
Զգայուն և կոտրվող իրերի համար բարձիկի դեր կատարող պղպջակներն ընդհանուր առմամբ հասանելի են տարբեր չափսերով՝ կախված փաթեթավորվող առարկայի չափից և նաև նրանից, թե բարձիկների ապահովության ինչպիսի աստիճան է հարկավոր։ Երկու կամ ավելի շերտերը կարող են պաշտպանել ցնցումներից և տատանումներից, մինչդեռ մեկ շերտն օգտագործվում է մակերեսային պաշտպանության համար։ Պղպջակներն օգտագործվում են նաև փոստի՝ որոշ տեսակի ծրարների փաթեթավորման համար։
Պղպջակաթերթը մեծ մասամբ ձևավորվում է պոլիէթիլենային ժապավենից (LDPE), որի կաղապարված կողմը կապվում է հարթ կողմին՝ ձևավորելով օդային պղպջակներ։ Պղպջակաթերթի որոշ տեսակներ ունեն ավելի ցածր թափանցելիության խոչընդոտ, որն ապահովում է վակուումում օդի կորստի ավելի երկար կյանքն և դիմադրողականությունը։ Ամենափոքր պղպջակները կարող են լինել 6 մմ (0.24 դյույմ) տրամագծով և հասնել մինչև 26 մմ-ի (1.0 դյույմ) և ավելի, որպեսզի ապահովեն փոխադրումների ընթացքում ավելացած ցնցումների կլանումը։ Ամենատարածված պղպջակի չափսը 1 սմ-ն է։ Բացի պլաստմասսայում առկա օդային պղպջակների չափսերից կախված պաշտպանության աստիճանից, պլաստմասսե նյութն ինքնին կարող է առաջարկել պաշտպանության որոշակի ձևեր տվյալ առարկայի համար։ Օրինակ, երբ փոխադրում են զգայուն էլեկտրական մասեր և բաղադրիչներ, օգտագործվում է պղպջակաթերթի այնպիսի տեսակ, որն օգտագործվում է որպես հակաստատիկ պլաստիկ՝ վերացնելով ստատիկ շարժը՝ դրանով իսկ պաշտպանելով զգայուն էլեկտրոնային չիպերը ստատիկից, որը կարող է վնասել դրանք։ Պղպջակաթերթի առաջին լայնատարած օգտագործումներից մեկը եղել է 1960 թվականին, երբ նոր IBM 1401 համակարգիչներն առաքվեցին հաճախորդներին։ Նրանց մեծ մասը նախկինում երբեք չէր տեսել փաթեթավորման այս նյութը ։
Զվարճանք
Քանի որ սեղմելիս և պայթեցնելիս պղպջակաթերթն արձակում է դուրեկան ճտտոցի ձայն, այն հաճախ օգտագործվում է որպես զվարճանքի միջոց։ Այս այլընտրանքային օգտագործումն ընդունելով՝ որոշ կայքեր առաջարկում են վիրտուալ պղպջակաթերթի ծրագիր։ Այն մի պղպջակաթերթ է, որի պղպջակներին սեղմելով օգտվողները կարող են պայթեցնել դրանք։ Իսկ Mugen Puchipuchi-ն կոմպակտ էլեկտրոնային խաղալիք է, որը նմանակում է պղպջակաթերթի ճտտոցի ձայնը։
Հունվարի վերջին երկուշաբթին նշվում է պղպջակաթերթի գնահատանքի օր  ։ Այդ օրը պղպջակաթերթի գնահատանքի օր է նշանակվել այն բանից հետո, երբ Բլումինգթոն քաղաքում գտնվող ռադիոկայանը ստացել է բարձրախոսների ծանրոց՝ փաթեթավորված պղպջակաթերթով, որն էլ բացվելուց և տեղադրվելուց հետո անսպասելիորեն սկսել է հեռարձակել այն պղպջակաթերթի պղպջակների ճտտոցի ձայնը, որով փաթեթավորված էր ։
«Sealed Air»-ը հակասականորեն որոշել է ստեղծել նոր iBubble wrap, որը հնարավոր չի լինի պայթեցնել ։
Գրականություն
Կատեգորիա:Ամերիկյան հայտնագործություններ Կատեգորիա:Փաթեթավորման նյութեր
Հարուստ ջրհոր
Բոգատյանովսկի աղբյուր (Հարուստ ջրհոր) (Богатяновский источник, Богатый колодезь), պատմության և բնության հուշարձան  Ռուսաստանի Դոնի Ռոստով քաղաքի Բոգատյանովսկի զառիվայր պողոտայում` Սեդովի և Բերեգովայա փողոցների միջև։
Պատմություն և նկարագրություն
Համաձայն ավանդության՝ երիտասարդ թագավոր Պյոտր Ալեքսեևիչը գեներալների և կազակական ավագների հետ շրջելիս դիտել է ռուսական նավերի շարժը դեպի Տեմեռնիկի գետաբերանում գտնվող նավակայան։ Նկատելով այն տեղը, որտեղ կրաքարային լանջից բխում են աղբյուրները, թագավորը ջուր է խմել ամենաջրառատ աղբյուրից և բացականչել.
Այդ վայրը հենց այդպիսի աշխարհագրական անուն է ստացել Ազովը գրավելուց հետո Դոնի ստորին հատվածների հողերի առաջին ռուսական քարտեզները կազմելիս։
1749 թվականին Ելիզավետա Պետրովնա կայսրուհու հրամանով «Հարուստ ջրհոր» կոչվող բնասահմանի դիմաց ստեղծվել է Տեմեռնիկյան մաքսակետը՝ արտասահմանյան առևտուր իրականացնելու համար, որից էլ սկսվել է Դոնի Ռոստովի կենսագրությունը։ Ինքը՝ աղբյուրը, դարձել է ուղենիշ՝ Սուրբ Դիմիտրի Ռոստովցու ամրոցը գետի ափին աշխարհագրորեն կապելու համար։ Հարուստ ջրհորի ջուրն օգտագործել են զինվորները, սպաները և ամրոցի բնակիչները, ինչպես նաև մոտակա Պոլուդենկա սլոբոդայի բնակիչները։
Ամրոցի կառուցվածքում աղբյուրը գտնվում էր լանջին՝ հրետանային հարթակի մոտ։ Նրանից անցկացվել էին «ձորակ և խողովակ հարուստ աղբյուրից ջուրը հոսեցնելու նպատակով». սա 1768 թվականին Ռոստովի բերդի քարտեզի վրա կետագծով և «Ս» տառով նշված հիդրոտեխնիկական կառուցվածք էր։
Աղբյուրը, որը հետագայում կոչվեց Բոգատյանովսկի աղբյուր, 19-րդ դարում և 20-րդի սկզբներին ջուր էր մատակարարում քաղաքի թաղամասերին։ Նրանից ջուր էր վերցնում քաղաքային առաջին ջրմուղը, որն իր աշխատանքը սկսել էր 1860 թվականին։ 1920-ական թվականների կեսերից աղբյուրի ջուրն օգտագործվում է միայն տեխնիկական նպատակներով։
Իրենց անվանումը նախկին Բոգատյանովսկի պողոտան և ժամանակակից Բոգատյանովսկի զառիվայրը նույնպես ստացել են Հարուստ ջրհորից։ 19-րդ դարում «Հարուստ ջրհոր» երբեմնի բնասահմանի աղբյուրներից մեկի վրա կառուցվել է քարե փոքր ռոտոնդայով կապտաժ, որը, բազմիցս փոխելով իր տեսքը, գոյություն է ունեցել մինչև 1990-ականների վերջ։
1988 թվականին աղբյուրը հռչակվել է հիշարժան վայր, որը սերտորեն կապված է Դոնի Ռոստով քաղաքի հիմնադրման հետ։
Դոնի Ռոստովի 250-ամյա հոբելյանի նախօրեին ռոտոնդան և շրջակա տարածքը վերակառուցվել և բարեկարգվել են՝ 19-րդ դարի վերջի արդյունաբերական ճարտարապետության ձևերի օգտագործումով, տեղադրվել է հուշատախտակ (ճարտարապետ՝ Բորիս Պիվտորակ)։
Արտաքին հղումներ
Կատեգորիա:Դոնի Ռոստովի տեսարժան վայրեր Կատեգորիա:Աղբյուրներ այբբենական կարգով Կատեգորիա:Դոնի Ռոստովի շենքեր և կառույցներ Կատեգորիա:Ռուսաստանի մշակութային ժառանգության օբյեկտներ Կատեգորիա:Ջրհորներ
Հյուսիսային Մակեդոնիայի տնտեսություն
Հյուսիսային Մակեդոնիայի Հանրապետության տնտեսություն (Економија на Македонија), Հյուսիսային Մակեդոնիայի Հանրապետության արտադրության, բաշխման, փոխանակման և սպառման համակարգում դասավորվող և հասարակության տնտեսական բազա ձևավորող հարաբերությունների ամբողջություն, որի վրա հիմնված են երկրի քաղաքական բոլոր կառույցները։
Հյուսիսային Մակեդոնիան, որպես անկախ պետություն ձևավորվել է 1991 թվականի սեպտեմբերին։ Երկիրը հարավում սահմանակցում է Հունաստանին և Ալբանիային, իսկ հյուսիսում և հյուսիս-արևելքում՝ Սերբիային և Բուլղարիային։ Հյուսիսային Մակեդոնիայի Հանրապետության տնտեսությունը նման է նախկին հարավսլավական մյուս երկրներին, հատկապես՝ Սլովենիային և Խորվաթիային ։
1993 թվականից ի վեր երկրում անց են կացվել մի շարք ֆինանսական բարեփոխումներ, որոնք բարելավել են Հյուսիսային Մակեդոնիայի տնտեսական և քաղաքական վիճակը ։ Այս երկրի տնտեսությունը պահպանում է մակրոտնտեսական կայունություն, որին մի կողմից բնորոշ է ցածր արտաքին պարտքերի և գնաճի ցուցանիշը, իսկ մյուս կողմից՝ օտարեկրյա պետությունների ներդրումները։
Տնտեսական ցուցանիշներ
Հարավսլավիայի կազմում Հյուսիսային Մակեդոնիայի տնտեսության ցածր ցուցանիշները պայմանավորված էր Հունաստանի և Միավորված Ազգերի Կազմակերպության կողմից Հարավսլավիայի նկատմամբ կիրառվող առևտրային պատժամիջոցներով։
Հարավսլավական պետության անկումից հետո Հյուսիսային Մակեդոնիայի Հանրապետության տնտեսական աճի ցուցանիշը աճել է մինչև 1996 թվականը, իսկ համախառն ներքին արդյունքի աճը շարունակվել է մինչև 2000 թվականը։ 2001 թվականին Մակեդոնիայում բռնկված էթնիկ հակամարտության պատճառով երկրի տնտեսական աճի ցուցանիշը նվազել է 4,5 %-ով։ Դրան հաջորդել է տնտեսական անկումը, որը պայմանավորված էր այլ երկրների հետ առևտրային հարաբերությունների կրճատմամբ և երկրում անկանոն քաղաքական իրավիճակի ստեղծմամբ։
2002 թվականին տնտեսական աճի ցուցանիշը կազմել է 0,3 %, 2003 թվականին`2,8 %։ 2003-2006 թվականների միջև ընկած ժամանակահատվածում Մակեդոնիայի Հանրապետության միջին տնտեսական աճը կազմել է 4 %, իսկ 2007-2008 թվականներին՝ 5 %։ 2009 թվականին երկրի համախառն ներքին արդյունքը գնահատվում էր 9.238 միլիարդ դոլար, իսկ տնտեսական աճը նվազել էր 1.8 %-ով։
Հյուսիսային Մակեդոնիայի Հանրապետության ՀՆԱ-ի ցուցանիշը ըստ ոլորտների հետևյալն է՝
Ծանոթագրություններ
Կատեգորիա:Հյուսիսային Մակեդոնիայի Հանրապետության տնտեսություն
Ջունեյթ Արքըն
Ջունեյթ Արքըն (Cüneyt Arkın; ի ծնե անվանումը՝ Ֆահրեթթին Ջյուրեքլիբաթըր, Fahrettin Cüreklibatır; ), թատրոնի և կինոյի թուրք դերասան, ռեժիսոր և պրոդյուսեր։
Արքընը բժշկական գիտությունների դոկտոր է։ Զբաղվել է մարտարվեստի 7 տարբեր տեսակներով։ Նկարահանվել է ավելի քան 310 ֆիլմերում և հեռուստասերիալներում։ Համարվում է բոլոր ժամանակների թուրք ամենահայտնի դերասաններից մեկը։ Նրա մասնակցությամբ ֆիլմերը թարգմանվել են մի քանի լեզուներով։ Ջունեյթ Արքընին հաճախ անվանում են «թուրքական Ալեն Դելոն»։
Արքընին միջազգային մեծ հռչակ է բերել Չեթին Ինանչի «Մարդը, ով փրկել է աշխարհը» ֆիլմը (Dünyayı Kurtaran Adam)։ Սա ֆանտաստիկ ժանրի ֆիլմ է, որտեղ օգտագործվել են տեսարաններ նաև «Աստղային պատերազմներ» ֆիլմից։ Ջունեյթ Արքընին են առաջարկել Ջեյմս Բոնդի դերը, սակայն նա հրաժարվել է։ Ավելի ուշ գործակալի դերը մարմնավորել է Թիմոթի Դալթոնը։
Ֆեմինիստական արվեստ
Արտ ֆեմինիզմ (կամ ֆեմինիստական արվեստ, feminist art), արվեստ, որը ստեղծվել է ֆեմինիստական արվեստի տեսության համատեքստում։ Ֆեմինիստական արվեստն ընդգծում է սոցիալական և քաղաքական առումներով անհավասարությունները, որոնք կանայք զգում են գրեթե ամեն օր։ Որպես շարժում՝ ֆեմինիստական արվեստը ծագել է 1960-ական թվականների վերջին և 1970-ականների սկզբին ։
Պատմություն
Պատմական առումով կին նկարիչները մեծամասամբ անհայտ են մնացել, չկան կին նկարիչներ, որոնք համեմատելի են Միքելանջելոյի կամ Դա Վինչիի ճանաչման հետ ։ Պատմական դերի պատճառով, որպես օջախի պահապան, նրանց մեծ մասը չի կարողացել ժամանակ տրամադրել արվեստին։ Բացի այդ, կանանց հազվադեպ են թույլատրել հաճախել գեղարվեստական դպրոցներ և գրեթե երբեք թույլ չեն տվել մասնակցել նկարչական պարապմունքների՝ ոչ պատշաճ պահվածքի պատճառով։ Այսպիսով, նկարչուհիներ են եղել հիմնականում հարուստ կանայք, որոնք ունեցել են ազատ ժամանակ, նրանց սովորեցրել են հայրերը կամ հորեղբայրները։ Նրանք աշխատել են նատյուրմորտի, բնանկարի կամ դիմանկարի ժանրերում։ Հայտնի կին նկարչուհիներից է Աննա Քլեյփուլ Փիլը (1791-1878) և Մերի Կեսսետը (1844-1926)։
Ֆեմինիստական արվեստի սահմանումը հակասական է, քանի որ այն ներառում է տարբեր անձնական և քաղաքական տարրեր, որոնց նկատմամբ մարդկանց վերաբերմունքը տարբեր է։ Քննադատելով այն ինստիտուտները, որոնք քարոզում են սեքսիզմ և ռասիզմ, սպիտակ մաշկի գույնից տարբերվող ուսանողները և կանայք ձգտում էին հանդիմանել և վերացնել անհավասարությունը։ Նկարչուհիները անհավասարությունը ցուցադրելու համար օգտագործել են իրենց արվեստի գործերը, մասնակցել բողոքի ցույցերին, կազմակերպել են համայնքներ և կազմել են կանանց ստեղծագործությունների ցանկ ։
Աջակցություն ֆեմինիստական արվեստին
1970-ական թվականներին մարդիկ սկսել են հասկանալ, որ գոյություն ունի գենդերային կարծրատիպերի խնդիր։ Ֆեմինիստական արվեստը դարձել է ֆեմինիզմի սոցիալական խնդիրների լուծման հայտնի միջոց, որոնք ծագել են 1960-1970-ականների վերջին։ 1972 թվականին հայտնվել է առաջին ֆեմինիստական Ms. Magazine ամսագիրը, որը աջակցում է կին նկարչուհիների աշխատանքը։ Ամսագիրն օգտագործել է լրատվամիջոցներին ֆեմինիզմի գաղափարների տարածման և հասարակության մեջ լիարժեք գենդերային հավասարության բացակայության վրա ուշադրություն հրավիրելու համար։ Ամսագրի համահիմնադիր Գլորիա Սթեյնեմը գրել է. «կինը տղամարդու կարիք ունի, այնպես, ինչպես ձուկը հեծանիվի կարիք ունի», այս կարգախոսը, որը ցույց է տալիս անկախ կանանց ուժը, ակտիվորեն օգտագործվել է ֆեմինիստական շարժման ակտիվիստների կողմից ։
Արտաքին հղումներ
Կատեգորիա:Քաղաքական արվեստ Կատեգորիա:Ժամանակակից արվեստ Կատեգորիա:Ֆեմինիզմ Կատեգորիա:Ֆեմինիստ արվեստագետներ Կատեգորիա:Ֆեմինիստական տերմիններ
Դը Քերվենի համախտանիշ
Ախտանշաններ
Հիմնական ախտանշաններն են. Հիվանդությունը հաճախ աստիճանաբար է սկսվում։ Ցավը սրվում է ձեռքի բթամատը և դաստակը շարժելիս՝ հատկապես գերծա լ ելիս կամ գերտարածելիս, և կարող է ճառագայթել մինչև բթամատի ծայրը կամ նախաբազուկն ու արմունկը։
Պատճառներ
Դը Քերվենի համախտանիշի պատճառը վերջնականապես պարզաբանված չէ։ Մասնագիտական ռիսկի գործոնների հետ հնարավոր կապի վերաբերյալ առկա ապացույցները դեռ քննարկվում են ։ Գրականության մեջ դիտարկված պոտենցիալ ռիսկի գործոնների համակարգված ակնարկը չի հայտնաբերել որևէ ապացուցված պատճառահետևանքային կապ մասնագիտական գործոնների հետ ։ Սակայն, ֆրանսիացի գիտնականները հայտնաբերել են, որ անհատական և աշխատանքի հետ կապված որոշ գործոններ կապված են աշխատող բնակչության շրջանում դը Քերվենի հիվանդության զարգացման հետ; դրանցից կարելի է առանձնացնել դաստակի հաճախակի ճկումը և պտուտակների ոլորապնդման հետ կապված շարժումները ։ Դը Քերվենի համախանիշը որպես պարբերական պրկման վնասում տեսանկյան կողմնակիցները համարում են, որ բթամատը զատման և տարածման մեջ պահող դիրքերը հանդիսանում են նախատրամադրող գործոններ ։ Այն աշխատողները, որոնք կատարում են բթամատը ներառող ու արագ կրկնվող գործունեության այնպիսի տեսակներ, ինչպիսիք են կսմթոցը, բռնումը,  ձգումը կամ հրումը, մտնում են բարձր ռիսկի խմբի մեջ։ Գործունեության նմանատիպ տեսակներից կարելի է թվարկել համակարգչի (հատկապես մկնիկի), սմարթֆոնի ինտենսիվ օգտագործումը, գործելը, ասեղնագործությունը, մզելը, դաշնամուր նվագելը, բոուլինգը, կարթով ձկնորսությունը և այլն։ Այստեղից էլ հիվանդության մյուս անվանումները՝ լվացարարի ջլապրկում, տեքստահավաք բթամատ, գեյմերի բթամատ կամ BlackBerry բթամատ։
Կանանց մոտ ավելի հաճախ է դիտվում, քան տղամարդկանց մոտ (որոշ հետազոտություններում կին/տղամարդ հարաբերակցությունը հասնում է 7/1 )։  Համախտանիշը հաճախ առաջանում է հղիության ընթացքում և դրանից հետո ։ Դրա համար հիվանդությունը երբեմն անվանում են նաև մայրիկի դաստակ կամ նորաթուխ մայրիկի բթամատ։ Այդ դեպքում նպաստող գործոնները կարող են ներառել հորմոնալ փոփոխությունները, կնոջ օրգանիզմում հեղուկի ավելցուկը և (վիճելի) օրեցօր քաշ հավաքող երեխայի գրկելը ։
Ախտաֆիզիոլոգիա
Դը Քերվենի համախտանիշի ժամանակ դիտվում է ջլերի և դրանք պատող սինովիալ թաղանթների (ջլաբունոցների) ոչ բորբոքային հաստացում։ Ախտահարվում են երկու մկանների՝ բթամատի կարճ տարածչի (m. extensor pollicis brevis) և բթամատի երկար զատչի (m. abductor pollicis longus) ջլերը։ Այս երկու մկաններն անցնում են կողք-կողքի և ծառայում են բթամատը ձեռքից հեռացնելուն. բթամատի կարճ տարածիչը բթամատը տանում է դեպի դուրս ճաճանչային ուղղությամբ, իսկ բթամատի երկար զատիչը տանում է բթամատը դեպի առաջ՝ հեռացնելով ափից։ Դը Քերվենի ջլախտն ախտահարում է այդ մկանների ջլերն այն տեղում, որտեղ նրանք անցնում են նախաբազկից դեպի դաստակը ոսկրակապանային թունելի (առաջին թիկնային կոմպարտմենտ) միջով։ Ախտահյուսվածաբանական նմուշների քննությունը հայտնաբերում է քրոնիկ դեգեներատիվ պրոցեսին բնորոշ ոչ բորբոքային հաստացում և միքսոիդ դեգեներացիա ։
2017 թվականին հրապարակված համակարգված ակնարկում նորմալ և դը Քերվենի համախտանիշով մարդկանց մոտ հետմահու ուսումնասիրվել է առաջին թիկնային կոմպարտմենտի անատոմիան, ինչի արդյունքում պարզվել է, որ այդ հիվանդությամբ տառապողների մոտ ավելի հաճախ է առկա եղել միջնորմ, որը կիսել է կոմպարտմենտը և բթամատի երկար զատչի ջլի մեկ երիզ, քան առողջների մոտ, ինչն էլ նպաստել է հիվանդության զարգացմանը ։
Ախտորոշում
Ախտորոշման համար կիրառվող դասական կլինիկական քննությունը Ֆինկելշտեյնի թեստն է (տե՛ս վերևի նկարը)։ Դրա կատարման համար մասնագետը բռնում է հիվանդի բթամատը և հիվանդի ձեռքը կտրուկ շեղում դեպի ծղիկային կողմը։ Եթե ճաճանչոսկրի հեռադիր բաժնի երկայնքով (նախաբազկի ծայրում, դաստակից մոտավորապես 2սմ վեր) առաջանում է կտրուկ ցավ, ապա ամենայն հավանականությամբ առկա է դը Քերվենի համախտանիշ։ Չնայած Ֆինկելշտեյնի դրական թեստը հաճախ պաթոգնոմոնիկ (բնորոշ) է համարվում դը Քերվենի համախտանիշի համար, սակայն այդ մանևրը կարող է ցավ հրահրել նաև այն բթամատի հիմային հոդի օստեոարթրոզով հիվանդների մոտ։
Կիրառում են նաև Էյխհոֆի մոդիֆիկացված թեստը (տե՛ս ստորև նկարը). հիվանդը լրիվ ծալում է բթամատն ափի մեջ, հետո դրա վրա ծալում նույն ձեռքի մնացած մատները և մասնագետը հիվանդի այդ ձեռքը շեղում է ծղիկային ուղղությամբ, ինչը դը Քերվենի հիվանդության դեպքում ցավ է հարուցում ճաճանչոսկրի հեռադիր ծայրում ։ Էյխհոֆի թեստը հաճախ շփոթում են Ֆինկելշտեյնի թեստի հետ։ Սակայն Էյխհոֆի թեստը կարող է տալ կեղծ դրական պատասխաններ, մինչդեռ հմուտ մասնագետի կողմից կատարված Ֆինկելշտեյնի թեստը դժվար թե նման պատասխան տա։ Տարբերակիչ ախտորոշումը ներառում է.
Բուժում
Ինչպես և հենաշարժիչ համակարգի մի շարք հիվանդությունների ժամանակ, դը Քերվենի համախտանիշի բուժումն ավելի շատ հիմնված է մասնագիտական փոխհամաձայնության, քան գիտական տվյալների վրա։ Դը Քերվենի կողմից 1895 թվականին հիվանդության առաջին նկարագրությունից մինչև 1955 թվականին Իսմոնդի կողմից ստերոիդի ներարկման առաջարկը  միակ բուժումը եղել է վիրահատական միջամտությունը ։ Սակայն միայն 1972 թվականից սկսեց գերակայել Մաքկենզիի այն կարծիքը, որ ստերոիդի ներարկումը պետք է դիտարկել որպես բուժման առաջին գիծ և վիրահատություն առաջարկել անարդյունավետ ներարկում(ներ)ից հետո ։ Սակայն, 2013 թվականին հրապարակված համակարգված ակնարկը և մետավերլուծությունը պարզել են, որ ստերոիդի մեկ ներարկումն արդյունավետ է լինում դը Քերվենի համախտանիշով հիվանդների միայն 50%-ի մոտ ։ Որոշ հեղինակներ ներարկումների այդպիսի համեմատաբար ցածր արդյունավետությունը բացատրում են առաջին թիկնային կոմպարտմենտի անատոմիական առանձնահատկություններով, ինչը հաճախ առկա է լինում դը Քերվենի համախտանիշով հիվանդների մոտ ։
Կոնսերվատիվ բուժման տարբերակ է նաև դաստակի և բթամատի անշարժացումը օրթեզի կամ բեկակալի միջոցով ֆունկցիոնալ դիրքում և հակաբորբոքային դեղորայքի կամ պարացետամոլի ընդունումը։ Սակայն համակարգված ակնարկը և մետավերլուծությունը չեն խրախուսում օրթեզավորման կիրառումը ստերոիդի ներարկման համեմատ ։ Դրա համար խորհուրդ է տրվում օրթեզավորումը համատեղել ստերոիդի ներարկման հետ ։